CELEX: 52004PC0434
Language: et
Date: 2004-06-18
Title: Ettepanek: Nõukogu määrus, millega muudetakse määrust (EÜ) nr 499/96, millega avatakse teatavate Islandilt pärit kalandustoodete ja elushobuste ühenduse tariifikvoodid ja sätestatakse nende haldamine

EUROOPA ÜHENDUSTE KOMISJON
                                                    Brüssel 18.06.2004
                                                    KOM(2004) 434 lõplik
                                                    2004/0132 (ACC)
                                        Ettepanek:
                                  NÕUKOGU MÄÄRUS,
    millega muudetakse määrust (EÜ) nr 499/96, millega avatakse teatavate Islandilt pärit
   kalandustoodete ja elushobuste ühenduse tariifikvoodid ja sätestatakse nende haldamine
                                    (komisjoni esitatud)
ET                                                                                        ET
 ---pagebreak---                                           SELETUSKIRI
   Nõukogu on oma otsuses 2004/368/EÜ kiitnud heaks EMP ”laienemispaki”, mis sisaldab EÜ
   ja Norra vahel 1972. aastal sõlmitud vabakaubanduslepingu lisaprotokolli. Antud
   lisaprotokollis nähakse ette muuhulgas ühenduse tariifikvootide avamine teatavatele
   kalandustoodetele (EÜT L 130, 29.04.2004, lk 85).
   Nende uute tariifikvootide kasutusele võtmiseks peab nõukogu määrus (EÜ) nr 499/96 olema
   muudetud vastavalt lisana olevale ettepanekule.
   See on käesoleva ettepaneku eesmärgiks.
ET                                               2                                          ET
 ---pagebreak---                                                           2004/0132 (ACC)
                                               Ettepanek:
                                        NÕUKOGU MÄÄRUS,
     millega muudetakse määrust (EÜ) nr 499/96, millega avatakse teatavate Islandilt pärit
   kalandustoodete ja elushobuste ühenduse tariifikvoodid ja sätestatakse nende haldamine
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut1
   ning arvestades järgmist:
   (1)     Vastavalt nõukogu 19. märtsi 1996. aasta määrusele (EÜ) nr 499/96, millega avatakse
           teatavate Islandilt pärit kalandustoodete ja elushobuste ühenduse tariifikvoodid ja
           sätestatakse nende haldamine,2 avati kõnealustele kalandustoodetele ja elushobustele
           ühenduse tariifikvoodid.
   (2)     Tšehhi Vabariigi, Eesti, Küprose, Läti, Leedu, Ungari, Malta, Poola, Slovakkia ja
           Sloveenia (edaspidi “ühinejariigid”) osalemine Euroopa Majanduspiirkonnas lepiti
           kokku Euroopa Majanduspiirkonna laiendamise lepinguga, millele ühendus ja selle
           liikmesriigid, Island, Liechtenstein ja Norra ning ühinejariigid kirjutasid alla 14.
           oktoobril 2003.
   (3)     Enne Euroopa Majanduspiirkonna laiendamise lepingu vastuvõtmiseks vajalike
           menetluste lõpuleviimist sõlmiti kirjavahetuse teel kokkulepe Euroopa
           Majanduspiirkonna laiendamise lepingu ajutiseks kohaldamiseks. Kokkulepe on
           kiidetud heaks nõukogu otsusega 2004/368/EÜ.3
   (4)     EMP laiendamise lepingus on ette nähtud 1972. aastal sõlmitud Euroopa Ühenduse ja
           Islandi Vabariigi vahelise vabakaubanduslepingu lisaprotokoll, millega sätestatakse
           ühele kalandustootele uus ühenduse tariifikvoot. See tariifikvoot tuleks avada.
   (5)     Vastavalt ühisele tollitariifistikule maksustatakse seda kalandustoodet igal aastal
           ajavahemikus 15. veebruar–15. juuni nullmaksumääraga ja seega ei ole eespool
           nimetatud tariifikvoodi rakendamine sel perioodil vajalik.
   (6)     Määrust (EÜ) nr 499/96 tuleks vastavalt muuta.
   1
           ELT C , , lk .
   2
           EÜT L 75, 23.03.1996, lk 8.
   3
           ELT L 130, 29.04.2004, lk 1.
ET                                                  3                                           ET
 ---pagebreak---    (7)      Et Euroopa Majanduspiirkonna laiendamise leping jõustub 1. mail 2004, tuleks
            käesolevat määrust kohaldada alates samast kuupäevast ja see peaks viivitamatult
            jõustuma,
   ON VASTU VÕTNUD KÄESOLEVA MÄÄRUSE.
                                              Artikkel 1
   Määrust (EÜ) nr 499/96 muudetakse järgmiselt:
   (1)      Artiklile 1 lisatakse lõige 4:
            “4.     Järjekorranumbri 09.0792 alla kuuluvate tariifikvootide kohaldamise luba ei
                    anta kaupade puhul, mis on lubatud vabasse ringlusse ajavahemikus 15.
                    veebruar–15. juuni.“
   (2)      Lisa muudetakse vastavalt käesoleva määruse lisale.
                                              Artikkel 2
   2004. aastaks vähendatakse järjekorranumbri 09.0792 alla kuuluvate tariifikvootide
   aastamahtu vastavalt sellele, kui suur osa kvoodiperioodist (täisnädalates) on möödunud enne
   artikli 3 teises lõigus märgitud kuupäeva.
                                              Artikkel 3
   Käesolev määrus jõustub Euroopa Liidu Teatajas avaldamisele järgneval päeval.
   Seda kohaldatakse alates 1. maist 2004.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel,
                                                Nõukogu nimel
                                                eesistuja
ET                                                4                                             ET
 ---pagebreak---                                                        LISA
    Nõukogu määruse (EÜ) nr 499/96 lisasse lisatakse järgmine tekst:
       Jrk         CN-kood        Taric-kood                    Kirjeldus                Kvoodi        Kvoodi
     number                                                                               maht       tollimaksu-
                                                                                       (tonnides)     määr (%)
   “09.0792     ex 0303 50 00    0303 50 00 20    Külmutatud       heeringas   liigist    950              0
                                                  Clupea harengus või Clupea
                                                  pallasii, v.a maks, mari ja niisk,
                                                  tööstuslikuks tootmiseks a 1
   a
            Selle alamrubriigi kande kohta kehtivad ühenduse asjakohastes sätetes ettenähtud tingimused (vt
            komisjoni määruse (EMÜ) nr 2454/93 artiklid 291–300 (EÜT L 253, 11.10.1993, lk 1)).
   1
            Tariifikvootide kasutamise luba ei anta kaupadele, mis on lubatud vabasse ringlusse ajavahemikus 15.
            veebruar–15. juuni.”
ET                                                         5                                                     ET
 ---pagebreak---                     FINANTSSELGITUS
                                                                                         KUUPÄEV:
   1. EELARVEJAGU:
      Grupi 12 artikkel 120
   2. PEALKIRI:
      Ettepanek nõukogu määruse (EÜ) nr 499/96, millega avatakse teatavate Norrast pärit põllumajandus- ja
      kalandustoodete ühenduse tariifikvoodid ja sätestatakse nende haldamine, muutmise kohta
   3. ÕIGUSLIK ALUS:
      Asutamislepingu artikkel 133 ja nõukogu määruse (EÜ) nr 499/96 artikli 5 lõige 2
   4. EESMÄRGID:
      Võtta kasutusele teatavatele kalandustoodetele uued ühenduse tollimaksuvabad tariifikvoodid, mis
      sätestati EÜ ja Norra vahel sõlmitud vabakaubanduslepingu lisaprotokollis. Nimetatud lisaprotokoll
      kiideti heaks nõukogu otsusega 2004/368/EÜ.
   5. FINANTSTAGAJÄRJED:
      Antud määrus ei too kaasa muud rahalist kasumit või kahjumit kui see, mis on juba arvesse võetud
      eelnevalt mainitud nõukogu otsuse finantsselgituses.
   6. PETTUSTE TÕKESTAMISE MEETMED:
      Tariifikvootide haldamise sätted sisaldavad meetmeid pettuste ja reeglivastasuste tõkestamiseks
      (kontrolli rakendamine on määratud tolliseadustikus ja selle rakendussätetes).
ET                                                    6                                                    ET